Toby Foyeh

Toby Foyeh (akijulikana pia kama Tokunbo Olowofoyeku) ni mwanamuziki wa Uingereza, Nigeria-Marekani na mpiga gitaa; wazazi wake wakiwa wenye asili ya Nigeria.


 Mtindo wa Muziki na Mielekeo 
Mielekeo ya awali ya Foyeh kutoka Afrika Magharibi ilihusisha Haruna Ishola, Victor Uwaifo na Fela Kuti. Mielekeo yake kutoka Marekani iliwemo Miles Davis, Jimi Hendrix, Carlos Santana na George Benson. Muziki wake unajumuisha aina mbalimbali za muziki kama vile Muziki wa Kiyoruba wa Kienyeji, Africa Jam, Afrobeat, Highlife, Pop, Rock, Funk, na Jazz.

 Tuzo na Mafanikio 
 Tuzo ya udhamini wa masomo kwa mwaka wa mwisho wa shahada ya kwanza katika Chuo Kikuu cha Howard, Washington, D.C.
 Tuzo ya udhamini wa masomo kwa miaka miwili katika International School Ibadan, Nigeria 
 Tuzo ya Kimataifa ya Muziki wa Dunia, Boston kwa mchango wake katika Muziki na Sanaa duniani kote, Aprili 2000
 Wimbo Ore Mi ndiyo single iliyofanikiwa zaidi ya msanii tangu kutolewa kwake kwenye albamu ya kwanza Here I Come.

 Orodha ya Albamu 
Toby ametoa CD nyingi, vinyl za inch 12 na albamu katika kipindi cha karibu miaka arobaini.

 Here I Come (1981)
 "Danger Zone" (akiwa na Andy Sodjka) (1984)
 "I'm a Winner (Covergirl)" (1985)
 "Stay With Me (Covergirl)" (1986)
 "Hollywood City" (1986)
 Jalolo (Uingereza) (1991)
 Jalolo (Marekani) (1999)
 Ilu Eko (Lagos) (2006)
 "Ore Mi" (single, 2017)
 Pirates of Africa (2019)
 African Festival (2021)

Lebo: Taretone Records, Space Station Records, Kameleon na Kameleon Africa Records, Toby Foyeh Soundway Records

 Familia 
Foyeh ana ndugu 14 wa kiume na dada wawili ambao wanaishi Marekani, Uingereza na Nigeria. 
Mdogo wake mmoja, Abimbola Olowofoyeku, ni profesa wa Sheria katika Chuo Kikuu cha Brunel, London. Dada yake mdogo zaidi ni mwigizaji wa Hollywood Folake Olowofoyeku.  

Mpwa wake Kwame Jackson alikuwa mshindi wa pili katika msimu wa kwanza wa The Apprentice wa NBC mwaka 2004, ulioandaliwa na Donald Trump. Mpwa wake mwingine, Toluwalakin Olowofoyeku, alikuwa mmoja wa watatu wa timu ya Kugali waliounda tamthilia ya vibonzo ya Kihindi Iwájú kwa ajili ya Disney+, iliyotolewa Februari 2024.

Marejeo

Jamii:Wanamuziki wa Uingereza
jamii:watu walio hai
jamii:WikiMonthly Edit-a-thon Kilimanjaro